2019-04-19 14:55 |
Címlap E-business Fejlõdik a virtuális Budapest
2008-09-19 19:54
Olyan, Budapest ikonjaiként ismert látnivalókat tekinthetünk meg élethû formában a Google Earth-ön, mint például a Széchényi Fürdõ, a Hõsök tere, a Bazilika, a Mátyás templom, a Lánchíd vagy a Mûcsarnok.
A világban tapasztalható turisztikai tendenciáik szerint, a mai városlátogató turista a kiválasztott úti cél felõl elsõsorban az interneten tájékozódik. Kivételes és egyedi élmény lehet a város 3D-s arca azok számára, akik jelenleg tervezik következõ utazásukat, hiszen még otthon, a készülõdés idõszakában tekinthetik meg a Google Earth segítségével a magyar fõváros látnivalóit. Emellett rögtön információt szerezhetnek a nevezetességekrõl, még otthonukban megtervezhetik budapesti sétáikat, és a virtuális túra végeztével közvetlenül elérhetik Budapest turisztikai honlapját (www.budapestinfo.hu) is. Mind arculati, mind turisztikai szempontból rendkívül fontos, hogy milyen képet mutat magáról egy város leendõ látogatóinak.
A Vállalkozás-online.hu szerkesztõségének közelében
A fõváros háromdimenziós megjelenítése Bojár Iván András városarculati tanácsnok kezdeményezésére valósult meg. A kivitelezést a Fõvárosi Önkormányzat turisztikai marketingszervezete, a BTH Budapesti Turisztikai Szolgáltató Kht. segítette.
A most elkészült turisztikai nevezetességeken túl a Fõváros bízik abban, hogy a piaci szereplõk is kedvet kapnak, és részt vállalnak majd abban, hogy Budapest megjelenése tovább bõvülhessen a Google Earth 3D-s világában, hiszen a turizmus és a hozzákapcsolódó szolgáltató ágazatok rendkívüli szerepet töltenek be Budapest életében.
Az internet az elmúlt másfél évtizedben teljesen beszivárgott az emberek életébe. Interneten tarthatjuk a kapcsolatot barátainkkal, interneten ismerkedhetünk meg új szerelmekkel, interneten kereshetünk új állást magunknak, interneten találhatjuk meg a legjobb iparosokat, ha felújítjuk a házunkat, interneten vásárolhatjuk meg a karácsonyi ajándékainkat vagy akár elintézhetjük a hétvégi bevásárlást, sõt már az interneten választjuk ki utazási célpontjainkat, ott hasonlítjuk össze az utazási irodák ajánlatait is. Számos olyan weboldal jött létre, amelynek révén a felhasználók megismerhetik mások véleményét valamely felkapott üdülõhelyrõl, vagy turistalátványosságról, a legtöbben azonban maguk szeretnének meggyõzõdni a kinézett hely fekvésérõl, látnivalóiról, vagy akár a szálloda közvetlen környezetérõl. Az õ életüket könnyíti meg a világszerte több mint 350 millió felhasználóval rendelkezõ, a http://earth.google.com/ címrõl ingyenesen letölthetõ Google Earth, hiszen segítségével virtuális utazást tehetnek a földgolyó bármely szegletébe, néhány perc alatt meglátogathatják New York felhõkarcolóit, Dél-Amerika esõerdõit és Japán zsúfolt nagyvárosait. A Google Earth Outreach program keretében ráadásul számos szervezet hozott létre az Earth-ben saját térképréteget, amely egy speciális témát mutat be - például a darfúri mészárlásokat vagy globális környezetünk ENSZ által legveszélyeztetettebbnek tartott területeit - alaposabban, nagyobb felbontású képekkel, szöveges információkkal vagy videókkal dúsítva.
Budapest korábban is ismert volt számos világszínvonalú technikai újításáról. Olyan fejlesztések fémjelezték a magyar fõvárost, mint a kontinens elsõ földalatti vasútja, az Erzsébet híd, amely a maga idejében mûszaki szenzációnak számított, mivel egyetlen, 290 m hosszú nyílással ívelt át a Dunán, de említhetjük az elsõként a Gresham Szállodában üzemelõ porszívórendszert is.
A felgyorsuló infrastrukturális verseny új kihívásokat teremtett az elmúlt években, és ebben a megmérettetésben egyre nehezebb helytállni. Budapest versenyképességét azonban az utóbbi idõszakban jelentõs elõrelépések bizonyították. A hét elején a Magyar Tudományos Akadémián tartotta elsõ ülését az Európai Innovációs és Technológiai Intézet (EIT). A székhelyért zajló komoly versenyben olyan városokat utasítottunk magunk mögé, mint Bécs és Pozsony. A Fõváros legújabb fejlesztésével is Európa és a világ élvonalába tartozik majd, hiszen a világ városai közül San Franciscót, New Yorkot, Párizst és Amszterdamot követõen most a magyar fõváros is megjelenik 3 dimenzióban a Google Earth-ön.
Utolsó frissités ( 2009-01-07 12:55 )